สวัสดีค่ะ.คือหนูอยากจะสอบถามคือหนูมีน้ำนมไหลทั้งสองข้าง หนูมีอะไรกับเเฟนเกือบทุกวันกินยาคุมกับฉีดยาคุมเเบบนี้ท้องรึป่าวค่ะ
สวัสดีครับ ถ้ามีการฉีดยาคุมแล้ว ปกติผลการคุมกำเนิดก็น่าจะยังอยู่ และโอกาสตั้งครรภ์ก็น่าจะต่ำนะครับ แต่การที่มีน้ำนมไหลออกมา โดยที่ยังไม่มีบุตร ทางการแพทย์แล้ว เกิดจากการที่มีฮอร์โมนที่กระตุ้นน้ำนม (เรียกว่า โพรแลคติน) สูงขึ้น หรือถูกกระตุ้นจากความผิดปกติอื่นๆได้ครับ เช่น1. ผลจากยาบางชนิด เช่น ยาคุมกำเนิด2. ฮอร์โมนไทรอยด์ต่ำ3. มีก้อนในสมองจนผลิตฮอร์โมนผิดปกติ4. อาการบาดเจ็บบริเวณเต้านมจากประวัติ ถ้าฉีดยาคุมอยู่แล้ว ไม่ควรรับประทานยาคุมกำเนิดอีกนะครับ เพราะจะทำให้ระดับฮอร์โมนในยามีมากเกินไป จนเกิดผลข้างเคียงได้ ดังนั้น ถ้ายังไม่ถึงเวลาฉีดยาคุมใหม่ ก็ไม่มีความจำเป็นต้องรับประทานยาคุมซ้ำครับอย่างไรก็ดี หากยังมีน้ำนมไหลอยู่ ควรพบแพทย์เพื่อตรวจหาสาเหตุเพิ่มเติม เพราะแต่ละโรคมีวิธีรักษาแตกต่างกันครับ